**Előterjesztés**

**Tájékoztató folyamatban lévő pályázatokról**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: --**

**2. Jogszabályi hivatkozások**: --

**3.Költségkihatások és egyéb szükséges feltételeket, illetve megteremtésük javasolt forrásai:**

100 %-ban támogatott pályázatok, önerőt nem igényelnek. 100 %-os előfinanszírozási konstrukcióban valósíthatóak meg

**4. Tényállás bemutatása:**

Telki Község Önkormányzata a 2019-2025 időszakra vonatkozó Gazdasági Programjában leírt célkitűzések megvalósításához pályázati lehetőségeket kíván igénybe venni.

A Miniszterelnökséget vezető miniszter (a továbbiakban: miniszter) az elmúlt időszakban több tárgyban is pályázatot hirdetett a Magyar Falu Program keretében, a Magyarország területén működő 5000 fő, és ez alatti állandó lakosságszámú települések önkormányzatainak (továbbiakban: önkormányzat).

A pályázati kiírások közül önkormányzatunk a mai napig az alábbi pályázatokra nyújtotta be pályázati anyagot:

**1.MFP-UHK/2021 Belterületi Utak fejlesztése**

**A pályázat célja**: Az önkormányzatok 100%-os tulajdonában lévő belterületi és külterületi utak, hidak, kerékpárforgalmi létesítmények építésére, felújítására, valamint a Magyar Állam tulajdonában (a Magyar Közút Nonprofit Zrt. vagyonkezelésében) lévő belterületi kerékpárforgalmi létesítmények felújítására, ezáltal a vidéki kistelepülések hátrányainak mérséklésére.

**Támogatható tevékenységek:**

Belterületi és/vagy külterületi

• utak építése, felújítása, szilárd burkolattal történő ellátása, portalanítás, valamint földút kaviccsal vagy kőzúzalékkal történő leszórása, földút szilárd burkolattal való ellátása;

• hidak építése, felújítása, korszerűsítése;

• kerékpárforgalmi létesítmények építése, felújítása

**Benyújtott pályázat műszaki tartalma: Vadrózsa utca-Lejtő utca torkolat építés**

**A projekt maximálisan igényelhető támogatási összege**: 40 millió forint.

**Megpályázott összeg:** 31.211.431 Ft

**2.MFP-OJKF/2021 Óvodai játszóudvar és közterületi játszótér fejlesztése**

Telki, Harangvirág utcai óvoda játszóudvarának korszerűsítése valósul meg.

**A pályázat célja:**. az önkormányzat tulajdonában lévő közterületi játszóterek és óvodai játszóudvarok építésére, kialakítására, felújítására, eszközök és felszerelések fejlesztésére, beszerzésére, ezáltal a vidéki kistelepüléseken élők egészséges testi és lelki fejlődésének segítésére

**Támogatható tevékenység:**

1. Óvodai játszóudvar kialakítása (építése), felújítása, korszerűsítése (például: kerékpártároló; babakocsi tároló létesítése; kerítés építése, javítása; zöldterület fejlesztése; új burkolat kialakítása; kültéri tároló kialakítása, felújítása);
2. B) A 20/2012. (VIII. 31.) EMMI rendelet szerinti játszóudvar követelményeknek, illetve a vonatkozó kötelező minimális eszköz- és felszerelés jegyzéknek (6. számú mellékletben szereplő link) megfelelő alábbi eszközök és felszerelések beszerzése vagy

Közterületi játszótérhez kapcsolódó tevékenységcsoport esetén

C) Közterületi játszótér kialakítása (építése), felújítása, korszerűsítése (például: kerékpártároló; kerítés építése, javítása; zöldterület fejlesztése; ivócsap, ivókút

D) A játszótéri eszközök biztonságosságáról szóló 78/2003. (XI. 27.) GKM rendelet szerinti követelményeknek megfelelő játszótéri eszközök és felszerelések, valamint hulladékgyűjtő és pihenőpad beszerzése

**Benyújtott pályázat műszaki tartalma:**

* 2-5 éves gyermekek számára javasolt HAGS Unimini Jarro mászóvár, mely a szegély megtartásával vízáteresztő alépítményre fektetett öntött gumiburkolatba lesz kihelyezve, az esési magasságnak megfelelő vastagságban.
* HAGS Turtle rugós játék az óvoda udvar nyugati oldalán,

**A projekt maximálisan igényelhető támogatási összege**: 5 millió forint.

**Megpályázott összeg:** 4 897.800 Ft

**3.MFP-OTIF/2021 Önkormányzati temetők infrastrukturális fejlesztése**

**A pályázat célja:** Önkormányzati tulajdonban lévő temetők infrastrukturális fejlesztésének támogatása

**Támogatható tevékenységek:**

• új ravatalozó építése;

• meglévő ravatalozó külső és belső felújítási munkálatainak elvégzése;

• ravatalozó épületéhez közvetlenül kapcsolódó urnafal kialakítása, bővítése, felújítása

• a ravatalozó épületének akadálymentesítése (melybe nem beleértendő az ingatlanon belüli közlekedési utak és egyéb infrastruktúra építése és felújítása);

• az elhunytak ideiglenes elhelyezésére szolgáló tároló, halotthűtő

**Benyújtott pályázat műszaki tartalma: Új ravatalozó építése**

**A projekt maximálisan igényelhető támogatási összege**: 30 millió forint.

**Megpályázott összeg:** 29.999.813 Ft

**4./A. MFP-ÖTIK/2021 Önkormányzati tulajdonban lévő ingatlanok fejlesztése**

A kiírás keretében szereplő hat pályázati kategória közül legfeljebb három kategóriában nyújtható be pályázat. Az önkormányzatunk az alábbi három kategóriában nyújtott be pályázatot

**A pályázat célja: Faluházak fejlesztése**

**Támogatható tevékenység** a települések számára igényes környezet megteremtése a közügyek intézésére, továbbá azon többcélú intézmények megújítása is, ahol polgármesteri hivatal is működik. polgármesteri hivatalok külső és belső felújítására, korszerűsítése

• külső és belső felújítása, korszerűsítése, átalakítása, bővítése (például: energetikai korszerűsítés, megújuló energiaforrás alkalmazása, fűtéskorszerűsítés, nyílászárócsere, hőszigetelés, épületgépészeti, épületvillamossági, épületszerkezeti fejlesztések, világítási rendszerek, info- és telekommunikációs hálózat korszerűsítése (kizárólag technikai feltételek megteremtése támogatható), szaniter berendezési tárgyak (például: mosdókagyló, wc, mosogató, csapok, stb.);

• új épület építése kizárólag abban az indokolt esetben támogatható, ha a meglévő Faluház épülete szakértői vélemény alapján alátámasztottan életveszélyes vagy a felújítása, korszerűsítése már nem gazdaságos;

• környezetrendezés: a fejlesztéssel érintett 100%-os önkormányzati tulajdonú ingatlanon található, a fejleszteni kívánt épülethez „tartozó” terasz, előtető, kerítés, bejáró, parkoló, gépkocsi-tároló, melléképület kialakítása, felújítása; járda építése és/vagy térkövezése; kert-, udvar rendezése; kertépítés

**A projekt maximálisan igényelhető támogatási összege 5**0 millió forint.

**Benyújtott pályázat műszaki tartalma: Polgármesteri Hivatal homlokzat és tetőhéjazat felújítása**

**Megpályázott összeg:** 49.975.770 Ft

**4/B.Szolgálati lakás felújítása, fejlesztése**

**A pályázat célja: Szolgálati lakás fejlesztése,** felújítása, átalakítása, bővítése, funkcióváltása, továbbá szolgálati lakásnak kialakítandó ingatlan vásárlása, amely ingatlant az adott közfeladatot ellátó személy számára az önkormányzat szolgálati lakás céljából rendelkezésre bocsát a közfeladat betöltése idejéig.

A pályázó településen közfeladatot ellátó személyek számára kizárólagos önkormányzati tulajdonban lévő szolgálati lakás:

• külső és belső felújítása, korszerűsítése, kialakítása, átalakítása, bővítése (például: energetikai korszerűsítés, megújuló energiaforrás alkalmazása, fűtéskorszerűsítés, nyílászárócsere, hőszigetelés, épületgépészeti, épületvillamossági, épületszerkezeti fejlesztések, világítási rendszerek, info- és telekommunikációs hálózat korszerűsítése (kizárólag technikai feltételek megteremtése támogatható), szaniter berendezési tárgyak (például: mosdókagyló, wc, kád, mosogató, csapok, stb.);

• funkciójukat vesztett épületek ez irányú hasznosítása, funkcióváltás;

• ingatlanvásárlás (kivéve: építési telek) szolgálati lakás kialakítása céljából. (A megvásárolt ingatlannak legkésőbb a projekt megvalósítási határidejéig lakhatási célra alkalmasnak kell lennie.);

• környezetrendezés: a fejlesztéssel érintett 100%-os önkormányzati tulajdonú lakáshoz „tartozó” terasz, előtető, kerítés, bejáró, parkoló, gépkocsi-tároló, melléképület kialakítása, felújítása; járda építése és/vagy térkövezése; kert-, udvar rendezése; kertépítés, amennyiben a pályázat keretében érintett 100%-os önkormányzati tulajdonú ingatlanon található összes épület (tulajdonhányad) szintén 100%-os önkormányzati tulajdonban van (legfeljebb 5 millió Ft)

**Benyújtott pályázat műszaki tartalma:**

**A projekt maximálisan igényelhető támogatási összege** 30 millió forint.

**Megpályázott összeg:** 29.976.692 Ft

**4/C Óvodaépületek felújítása, korszerűsítése, új óvoda építése**

**A pályázat célja**: Meglévő óvodai intézmények épületeinek külső és belső felújítása, korszerűsítése, átalakítása, bővítése (például: energetikai korszerűsítés, megújuló energiaforrás alkalmazása, fűtéskorszerűsítés, nyílászárócsere, hőszigetelés, épületgépészeti, épületvillamossági, épületszerkezeti fejlesztések, világítási rendszerek-, info- és telekommunikációs hálózat korszerűsítése (kizárólag technikai feltételek megteremtése támogatható), vizesblokk, öltöző felújítása, szaniter berendezési tárgyak (például: mosdókagyló, wc, mosogató, csapok, stb.);

• új óvoda épület építése;

• környezetrendezés: a fejlesztéssel érintett 100%-os önkormányzati tulajdonú ingatlanon található, a fejleszteni kívánt épülethez „tartozó” terasz, előtető, kerítés, bejáró, parkoló, gépkocsi-tároló, melléképület kialakítása, felújítása; járda építése és/vagy térkövezése; kert, udvar rendezése, kertépítés (legfeljebb 5 millió Ft);

**Benyújtott pályázat műszaki tartalma: Zöldmanó Óvoda épület tető héjazat felújítás**

**A projekt maximálisan igényelhető támogatási összege** 50 millió forint.

**Megpályázott összeg:** 49.975.770 Ft

**5.MFP/AEE 2021 Orvosi eszköz**

**A pályázat célja**: új többcélú egészségügyi létesítmény létesítését vagy már meglévő (akár eltérő funkciójú, vagy használaton kívüli) önkormányzati tulajdonban lévő létesítmény átalakítását, A Magyar Falu Program keretében meghirdetett „Orvosi rendelők fejlesztése” pályázati kiírás Miniszterelnökség Modern Települések Fejlesztéséért Felelős Kormánybiztos 4 felújítását, korszerűsítését, bővítését, illetve az ezzel kapcsolatos berendezések, eszközök beszerzésé

**Támogatható tevékenység:** Orvosi eszközök beszerzését működő rendelők esetében, a háziorvosi, házi gyermekorvosi, fogorvosi, alapellátáshoz kapcsolódó ügyeleti ellátáshoz, illetve a védőnői feladatellátáshoz, továbbá kizárólag belgyógyászati, kardiológiai, pszichiátriai, rehabilitációs és tüdőgyógyászati tevékenység végzéséhez szükséges eszközök, bútorok beszerzése a 2. számú mellékletben szereplő eszközlista alapján.

**Benyújtás alatt.**

Telki, 2021. május 20.

Deltai Károly

polgármester

**Telki Község Polgármesterének**

**…/2021.(V…….) Polgármesteri határozata**

**Tájékoztató folyamatban lévő pályázatokról**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

A folyamatban lévő pályázatok alakulásáról és a 2021. évben benyújtott támogatási kérelmekről szóló tájékoztatót elfogadja.

Határidő: azonnal

Felelős: Polgármester